законот, обвинителите и судиите. Законот за спречување и заштита од дискриминација сè уште треба да се усогласи со правото на ЕУ, затоа што не забранува дискриминација врз основа на сексуална ориентација. Напредокот во делот на заштитата на заедниците продолжува да биде попречуван од недоволно финансиски и човечки ресурси и неадекватна соработка помеѓу надлежните органи. Потребен е проактивен пристап за да се гарантираат етничките, културните и јазичните идентитети на сите заедници.

Ромската заедница продолжува да живее во длабока сиромаштија и да страда од лошите социо - економски услови. Предрасудите и дискриминацијата против Ромите продолжуваат, особено во областа на вработувањето. Во тек се проекти во неколку приоритетни области, но тие се главно управувани од донаторски средства, додека државните буџетски средства остануваат непроменети. Нова Стратегија за Ромите неодамна беше усвоена од страна на Владата.

Главните приоритети на Охридскиот рамковен договор продолжуваат да обезбедуваат основа за односите меѓу заедниците. Постои простор за подобрување во областа на недискриминацијата, правичната застапеност, како и употребата на јазиците и образованието. Законот за употреба на јазиците и Законот за употреба на знамињата на заедниците сè уште не се спроведуваат соодветно. Локалните комисии за односи меѓу заедниците страдаат од недостаток на средства. Прегледот за спроведувањето на Охридскиот рамковен договор се уште е нецелосен и препораките кои резултираат од истиот се уште не се објавени. Буџетот на Секретаријатот за спроведување на рамковниот договор е зголемен, главно заради платите на околу 1700 државни службеници кои допрва треба да бидат распределени во органите на државната управа. Секретаријатот и Генералниот секретаријат продолжија со вработување на државни службеници од немнозинските заедници, но без да прецизираат дефинирани работни места или опис на работни места, често на сметка на начелото на заслуги. Во 2013 година, вкупното учество на државните службеници од немнозинските заедници се зголеми малку и достигна 19%. Мерките за адресирање на недоволната застапеност на помалите заедници, како Ромите, Турците и другите, остануваат несоодветни. За ефикасно спроведување на Стратегијата за интегрирано образование неопходни се зголемена политичка поддршка и средства од државата.

Големи протести од страна на албанската етничка заедница започнаа во јули по судската пресуда за т.н. случај "Монструм" во врска со убиства извршени во 2012 година. Убиството на тинејџер во скопската општина Ѓорче Петров во мај, иако не беше етнички мотивирано, предизвика протести и зголемување на меѓуетничките тензии, повторно покажувајќи го недостигот на доверба меѓу заедниците. Коалициските партнери направија заеднички напори за смирување на протестите, но некои политички лидери од двете заедници продолжија да го користат јазикот на етноцентричност и поделби, особено за време на изборните кампањи. Потребен е поголем напор, согласно Охридскиот рамковен договор, за проактивно унапредување на позитивните односи меѓу заедниците.

За детална анализа на случувањата во областа на човековите права и заштита на малцинствата, видете го Поглавје 23 - Правосудство и фундаментални права . За состојбите во областа на правата на синдикатите, антидискриминација и еднакви можности, видете го Поглавје 19 - Социјална политика и вработување .

### 2.3. Регионални прашања и меѓународни обврски

Република Македонија продолжи целосно да соработува со Меѓународниот кривичен суд за поранешна Југославија. Во Хаг нема заостанати случаи или жалби во тек.

Република Македонија сè уште ја одржува билатералната спогодба за имунитет со САД од 2003 година, со која се дозволува изземање на американските граѓани од јурисдикцијата на Меѓународниот кривичен суд. Притоа, ова не е во согласност со Заедничкиот став на ЕУ за интегритетот на Римскиот статут, или со поврзаните водечки принципи на ЕУ за билатералните спогодби за имунитет. Земјата треба да се усогласи со ставот на ЕУ.

Од 1 јануари 2014 година, имало вкупно 2074 бегалци во Република Македонија, од кои 955 биле Роми бегалци од 7 Косово [ ] и 229 внатрешно раселени лица . Во 2013 година, 82 лица биле доброволно репатрирани на Косово и Србија. Министерството за труд и социјална политика продолжува да обезбедува финансиска поддршка на

13